工作表現

工作表現係管理學－尤其係組織心理學－上成日用嘅一個概念。

一個個體員工嘅工作表現可以定義做「呢位員工做出嘅行為有幾能夠幫佢所屬嗰個組織達到目的」，當中「組織」可以係一間企業或者一個非牟利機構都得。

工作表現係管理學上最受人關注嘅課題之一。有唔少管理學方面嘅學者都會醉心研究「工作表現會受咩因素影響」，例如性格同創造力等嘅個體特性都俾人指話會對工作表現有具體嘅影響。

分類 
喺廿一世紀初嘅組織心理學上，工作表現可以分做兩大種：
首先，工作表現包含一位員工有幾能夠做到老細想佢做嘅作業，例如一間科技公司請咗位軟件工程師，要佢幫手寫一隻軟件嘅源碼，佢寫起源碼上嚟「有幾快手」等嘅指標就可以量度佢嘅作業表現；
另一方面，廿世紀尾嘅管理學界仲開始睇重所謂嘅情境表現，即係指位員工對個組織嘅心理環境造成咩影響，例如係睇佢有冇同組織嘅第啲成員保持良好關係，等大家合作起上順利。

組織
合作
認知能力
心理測驗
團隊有效性

文獻 
Ceja, L., & Navarro, J. (2011). Dynamic patterns of flow in the workplace: Characterizing within‐individual variability using a complexity science approach (PDF). Journal of Organizational Behavior, 32(4), 627-651.

攷

拎 
Job Performance.

管理學